**ПОКАНА ЗА КАНДИДАТСТВАНЕ**

**ЗА КРАТКОСРОЧНА СПЕЦИАЛИЗАЦИЯ**

**ПО ПРОЕКТ АкадЕкоС**

Настоящата покана е за двуседмични специализации в

*Професионални направления*:5.2. Електротехника, Електроника и Автоматика

 5.3. Комуникационна и компютърна техника

*Приемащ университет*:Университет Крайова, Румъния;

*Периоди на специализацията*: *от 23 май 2022 г. до 6 юни 2022 г.*

 *от 13 юни 2022 г. до 27 юни 2022 г.*

**ИНФОРМАЦИЯ ЗА КОНКУРСА**

Специализациите по проект *BG05M2OP001-2.016-0026 “****А****КАД****Е****КО****С***, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, могат да бъдат осъществени от участници от ПУ “Паисий Хилендарски”, които отговарят на следните критерии:

* Да са преподаватели в ПУ “Паисий Хилендарски”;
* Да притежават необходимото ниво на владеене на чужд език (минимум А2);
* Да участват в специализация по проекта за първи път;
* Да са съгласни да преподават в магистърски програми в професионални направления: 5.2. Електротехника, Електроника и Автоматика и 5.3. Комуникационна и компютърна техника;
* Да са налични възможности в приемащия университет.

Селекцията на кандидатурите ще бъде извършена при прилагане на критерии за допустимост.

Конкурсите за селекция ще се проведат централизирано, при спазване принципите на безпристрастност, прозрачност и справедливост на избора. В комисиите за подбор не могат да участват лица, които са подали кандидатури в рамките на същата селекционна процедура, с което ще се гарантира липсата на конфликт на интереси.

**ДОКУМЕНТИ ЗА КАНДИДАТСТВАНЕ**

1. Заявление за специализация – по образец (Приложение 1);

2. Копие от документ за владеене на езика на преподаване (в случай, че кандидатът не разполага с такъв документ, нивото на владеене на чуждия език се декларира само в заявлението за кандидатстване).

**ПОДАВАНЕ НА ДОКУМЕНТИТЕ**

Документите трябва да бъдат сканирани във формат pdf и да бъдат запазени във файл с името на документа и добавено името на кандидата.

Пример: Zayavlenie\_IvanIvanov; Ezik\_IvanIvanov...

Всички документи трябва да бъдат подадени на адрес: m.yaneva@uni-plovdiv.bg, в срок до **14.05.2022 г.**

**ЗАЩИТА НА ЛИЧНИТЕ ДАННИ**

Пловдивският университет „Паисий Хилендарски“ обработва предоставените от Вас лични данни за целите на конкурса по проект АкадЕкоС на основанията, описани в Задължителната информация за правата на лицата по защита на личните данни и в съответствие с разпоредбите на Закона за защита на данните и на Регламент (ЕС) 2016/679 от Европейския парламент и на Съвета от 27 април 2016 г. относно защита на физическите лица по отношение на обработката на лични данни и за свободното движение на такива данни (GDPR).

Приложение: *Заявление за специализация*.